Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 377/13/8802	Košice I, 21.10.2014
EEČ : 2-63-351-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 21.10.2014, spisová značka 4 Pv 377/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach v dobe od 20.03.2012 do 11.04.2013 na odbernom mieste Severné nábrežie č. 3 vykonal neoprávnený odber zemného plynu, čím takto spôsobil pre spoločnosť XXXXX, ul. XXXXX, XXXXX škodu vo výške 639,55 €

Uznesením prokurátora Okresnej prokuratúry XXXXX I zo dňa 21.10.2014, spisová značka 4 Pv 377/13/8802, bola určená obvinenému skúšobná doba v trvaní 13 mesiacov.
Odôvodnenie:
	XXXXX prokuratúry XXXXX I uznesením zo dňa 22.07.2013 sp. zn. 4 Pv 377/13, podľa § 216 ods. 1 Trestného poriadku podmienečne zastavil trestné stíhanie obvineného XXXXX za prečin krádeže podľa § 212 ods. 2 písm. e / Trestného zákona, ktorého sa dopustil tak, že v Košiciach v dobe od 20.03.2012 do 11.04.2013 na odbernom mieste Severné nábrežie č. 3 vykonal neoprávnený odber zemného plynu, čím takto spôsobil pre spoločnosť XXXXX, ul. XXXXX, XXXXX škodu vo výške 639,55 €.

	Podľa § 216 ods. 2 Trestného poriadku bola obvinenému určená skúšobná doba v trvaní 13 / trinásť / mesiacov.

	Podľa § 216 ods. 3 Trestného poriadku bolo obvinenému uložené, aby v skúšobnej dobe uhradil škodu 639,55 € poškodenej spoločnosti XXXXX XXXXX.

	Uznesenie o podmienečnom zastavení trestného stíhania nadobudlo právoplatnosť dňa 20.08.2013, teda skúšobná doba plynula od dňa 21.08.2013 do 20.09.2014.

	V zmysle § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po skončení skúšobnej doby bola z Okresného súdu XXXXX I dňa 10.10.2014 predložená probačná správa pod sp. zn. 3Pr 54/13, ktorá obsahovala odpis z registra trestov, charakteristiku z Obvodného oddelenia PZ XXXXX - XXXXX ktorá obsahovala správu či sa obvinený nedopustil priestupku a či sa voči obvinenému nevedie trestné stíhanie za skutok, ktorého by sa mal dopustiť v skúšobnej dobe podmienečného zastavenia trestného stíhania, ako aj správu od poškodenej strany, týkajúcu sa úhrady spôsobenej škody. 
  
	Zo správ a odpisu registra trestov vyplýva, že obvinený nebol riešený priestupkovo, nevedie sa voči nemu trestne stíhanie a nebol ani odsúdený v priebehu plynutia skúšobnej podmienečného zastavenia trestného stíhania. Zo správy SPP-distribúcia vyplýva, že spôsobená škoda vo výške 639,55 € bola zo strany obvineného plne uhradená.

	Na  základe  týchto materiálov bolo preukázané, že obvinený počas skúšobnej doby podmienečného zastavenia trestného stíhania viedol riadny život, nedopustil sa trestnej činnosti a uhradil v skúšobnej dobe spôsobenú škodu, čím splnil podmienky na vydanie rozhodnutia o osvedčení sa.

Poučenie:
Proti tomuto uzneseniu je prípustná sťažnosť, ktorú je  možné podať do 3 dní odo dňa doručenia na Okresnú prokuratúru XXXXX I.                Sťažnosť má odkladný účinok. Právoplatnosťou   tohto   uznesenia   nastávajú   účinky  zastavenia trestného stíhania. / § 217 ods. 4 Tr. poriadku, § 9 ods. 1 písm. e / Tr. poriadku / . 

Mgr. Jozef Stanko
prokurátor